CELEX: 62010FJ0119
Language: hu
Date: 2011-11-29
Title: A Közszolgálati Törvényszék (harmadik tanács) 2011. november 29-i ítélete. # Roberto Di Tullio kontra Európai Bizottság. # Közszolgálat. # F-119/10. sz. ügy

Határozatok Tára
                               A KÖZSZOLGÁLATI TÖRVÉNYSZÉK ÍTÉLETE
                                                 (harmadik tanács)
                                                2011. november 29.
                                                  F-119/10. sz. ügy
                                                Roberto Di Tullio
                                                       kontra
                                                Európai Bizottság
   „Közszolgálat — Ideiglenes alkalmazottak — Nemzeti szolgálati szabadság — Az egyéb alkalmazottakra
        vonatkozó alkalmazási feltételek 18. cikke — Hivatásos katona — Területi parancsnoki időszak
                                            teljesítése — Megtagadás”
   Tárgy:        Az EAK-Szerződésre annak 106a. cikke alapján alkalmazandó EUMSZ 270. cikk alapján
                 benyújtott kereset, amelyben R. Di Tullio elsődlegesen a Bizottság azon határozatának
                 megsemmisítését kéri, amelyben megtagadja a nemzeti szolgálati szabadságra helyezését.
   Határozat: A Közszolgálati Törvényszék a keresetet elutasítja. R. Di Tullio viseli az összes költséget.
                                                    Összefoglaló
   Tisztviselők — Ideiglenes alkalmazottak — Nemzeti szolgálati szabadság — Katonai szolgálat —
   Fogalom
   (Az egyéb alkalmazottakra vonatkozó alkalmazási feltételek, 18. cikk, (1) bekezdés)
   Az egyéb alkalmazottakra vonatkozó alkalmazási feltételek 18. cikke első bekezdésének első mondata
   alapján azon ideiglenes alkalmazott, akit kötelező katonai szolgálatra, alternatív szolgálatra vagy
   tartalékos gyakorlatra hívnak be, illetve akit katonai szolgálatra hívnak vissza, nemzeti szolgálati
   szabadságban részesül.
   Az említett alkalmazási feltételek 18. cikkének első bekezdésében említettek nyilvánvalóan csak arra
   vonatkoznak, amikor valamely ideiglenes alkalmazott a katonai szolgálatra vonatkozó nemzeti
   szabályozás alapján az állampolgársága szerinti államban köteles egy rövidebb katonai kiképzési
   időszakot teljesíteni, például tartalékos tisztként. Ezzel szemben e rendelkezés nem vonatkozik arra a
   helyzetre, amikor egy nemzeti tisztviselőnek ideiglenes alkalmazotti szerződés alapján az európai
   intézményeknél teljesített kirendelési időszak leteltekor vissza kell térnie a közigazgatási
   szervezetrendszerébe az előmenetelével kapcsolatos kötelezettségek teljesítése érdekében, még akkor
   sem, ha e tisztviselő olyan szervezethez tartozik, amelynek tagjai katonai szabályoknak és fegyelemnek
   vannak alárendelve.
HU
          ECLI:EU:F:2011:188                                                                               1
 ---pagebreak---                                     ÖSSZEFOGLALÓ – F-119/10. SZ. ÜGY
                                      DI TULLIO KONTRA BIZOTTSÁG
Egyébiránt az ideiglenes alkalmazott csak akkor tekinthető olyannak, mint akit az egyéb
alkalmazottakra vonatkozó alkalmazási feltételek 18. cikke első bekezdésének értelmében „katonai
szolgálatra hívnak vissza”, ha egy vagy több korosztályt hívnak vissza, például fegyveres konfliktus
veszélye miatt.
                                                                             (lásd a 35., 38. és 40. pontot)
2                                                                                    ECLI:EU:F:2011:188